Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12155

e)Annak érdekében, hogy az Annex 8 Szabványainak alkalmazásában segítséget nyújtsunk az Államoknak ahhoz, hogy kidolgozzák saját teljes körű nemzeti kódjaikat egységes formában, részletes tájékoztató anyagot fog a Szervezet hamarosan kidolgozni és az ICAO munkanyelveken közzétenni. A Tanács jóváhagyta a légialkalmasságra vonatkozó tájékoztató anyag kiadását is Légialkalmassági Műszaki Kézikönyv címmel. Megegyeztek abban, hogy ennek kiadása előtt a tájékoztató anyagot a Léginavigációs Bizottság megvizsgálja. Hivatalos jogállással azonban nem rendelkezik, és fő célja az, hogy a Szerződő Államoknak tájékoztató anyagként szolgáljon az Annex II. Rész 3. 2. 2. pontjában szereplő megfelelő légialkalmassági követelmények kidolgozásához. Az Annex 8 nemzetközi légialkalmasság politikájával megegyező szövegét a Léginavigációs Bizottság dolgozta ki, melyet a Tanács 1972. március 15.-én hagyott jóvá. 2007/70/II. szám Az „A” Táblázat a módosítások keletkezését tartalmazza, a bennük szereplő fő témák felsorolásával, valamint azokat a dátumokat, amikor az Annex-et és módosításait a Tanács elfogadta, továbbá azok hatályba léptetésének és alkalmazhatóságának idejét.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes